كه‌ڵهوڕی له‌باسيگ ئه‌را (شه‌فه‌ق نيوز) وت: مه‌رامم له‌ی كار وه‌رزشيه‌ له‌وه‌ر مه‌سه‌له‌ی خه‌يرخوازی بويه‌ ك له‌لايه‌ن كۆمپانيايگ ئه‌ڵمانيه‌و وه‌شيوه‌يگ فه‌رمی داوه‌ت كريام و داهات ئی مارا‌سۆنيشه‌ ئه‌را ئه‌و مناڵه‌يله‌سه‌ ك تويش تون وتيژی هاتنه‌و نه‌خوه‌شی دريژماوه‌ ديرن.
كه‌ڵهوڕی يه‌يش ده‌رخست، ك هه‌ر به‌شداربوييگ وه‌ بڕ ١٩ يۆرۆ به‌شدار بويه‌و داهاته‌گه‌يشی ئه‌را كاريگ خه‌يرخوازی بوی و ئوميده‌واره‌ ك وه‌ی كار خه‌يرخوازيه‌ بتويه‌نيد خزمه‌تيگ بڕه‌سنيده‌ مناڵه‌يل تويشهاتگ كوردستان.
جی باسه‌، ده‌شتی كه‌ڵهوڕی هونه‌رمه‌ند، زويتريش له‌وه‌هار ئمساڵ له‌شار كه‌لار كرده‌وه‌يگ تر خه‌يرخوازی به‌خشين خوين ئه‌نجام دا ئه‌را ئه‌و مناڵه‌يله‌ ك نه‌خوه‌شی تالاسيما داشتن.
ج. ا
